<classify> Katika mechi hiyo Simba ililazimika kusawazisha dakika 10 kabla ya kumalizika mchezo kupitia kwa Brian Majwega baada ya Mwadui kuongoza kwa karibu muda wote wa mchezo kwa bao lililofungwa na Nizar Khalfan.Akizungumza na gazeti hili kwa njia ya mtandao jana, Kerr alisema anajua mashabiki wa timu hiyo wanatamani kushinda hivyo wanajipanga kupata ushindi katika mechi zijazo.Najua Simba wanahitaji ushindi, lakini matokeo ya sare ni moja ya matokeo kwenye mchezo, wachezaji wangu jana juzi walicheza kwa jitihada wawezavyo lakini mchezo wa soka ndivyo ulivyo, alisema.Alisema anaendelea kurekebisha makosa yaliyojitokeza katika mechi zilizopita ili Januari Mosi wapate ushindi kwenye uwanja wa Ngwanda Sijaona dhidi ya Ndanda ya Mtwara. Baada ya mechi hiyo Simba itacheza na Mtibwa Sugar Januari 16 baada ya kumalizika kwa michuano ya Kombe la Mapinduzi Zanzibar.Simba ina pointi 24 ikiwa nyuma ya Yanga kwa pointi tisa, Yanga inaongoza ligi ikiwa na pointi 33 ikifuatiwa na Azam yenye pointi 32 na Mtibwa Sugar ikiwa nafasi ya tatu kwa pointi 27.  <topic>: michezo 